《宝云院》
宋代·游少游

石径缘云艰复艰，不知萧寺驻林间。馀香满袖花惊眼，空翠沾襟雨暝山。

早晚报衙蜂扰扰，友朋相和鸟关关。我来亦被浮名缚，那得高僧一样閒。

作者简介：建昌军南丰人，字希卿。孝宗隆兴元年进士。摄永兴令，郡吏督赋，语侵少游，少游叱杖之。又取宗室武断者绳以法，豪猾敛迹。历知庐陵县、通判南安军，擢知澧州。官至朝散大夫。卒年七十九。